
[bookmark: _GoBack]Евразия экономикалык бирлигинин бирдиктүү бажы тарифине титан куймаларын, эритмелерин жана слябдарын өндүрүү үчүн ванадий-алюминий лигатурасына карата ташып кирүү бажы алымынын коюмун белгилөө жөнүндө

2014-жылдын 29-майындагы Евразия экономикалык бирилиги жөнүндө келишимдин 42 жана 45-беренелерине ылайык Евразия экономикалык комиссиясынын Коллегиясы чечти:
1. 2021-жылдын 14-сентябрындагы № 80 Евразия экономикалык комиссиясынын Кеңешинин чечими менен бекитилген Евразия экономикалык бирлигинин бирдиктүү бажы тарифине ЕАЭБ ТЭИ ТН 8112 92 910 1 коду менен классификациялануучу титан куймаларын, эритмелерин жана слябдарын өндүрүү үчүн ванадий-алюминий лигатурасына карата ташып кирүү бажы алымынын коюмун бажы наркынан 0 пайыз өлчөмүндө ушул Чечим күчүнө кирген датадан тартып 2022-жылдын 31-декабрын кошо алганга чейин белгиленсин. 
2. 2021-жылдын 14-сентябрындагы № 80 Евразия экономикалык комиссиясынын Кеңешинин чечими менен бекитилген Евразия экономикалык бирлигинин Бирдиктүү бажы тарифине төмөнкүдөй өзгөртүүлөр киргизилсин:
а) төртүнчү графада ЕАЭБ ТЭИ ТН 8112 92 910 1 коду бар позициясы «50С)» эскертмесине шилтеме менен толукталсын;
б) Евразия экономикалык бирлигинин бирдиктүү бажы тарифине эскертме төмөнкүдөй мазмундагы 50С эскертме менен толукталсын:
«50С) бажы наркынан 0 (нөл) % өлчөмүндө ташып кирүү бажы алымынын коюму 2021-жылдын 23-ноябрындагы № 157 Евразия экономикалык комиссиясынын Коллегиясынын чечими күчүнө кирген датадан тартып 2022-жылдын 31-декабрын кошо алганга чейин колдонулат. 
3. Ушул Чечим расмий жарыяланган датадан тартып 30 календардык күн өткөндөн кийин, бирок 2022-жылдын 2-январынан эрте эмес күчүнө кирет.

	Евразия экономикалык комиссиясынын
Коллегиясынын төрагасы
	
М. Мясникович



